《七月久阴十日甲子复大雨》
元代·成廷圭

七月十日甲子雨，彻夜檐溜无休时。野老惊呼后土湿，秋田仰望皇天慈。

饥乌觅食亦散漫，病鹤顾影空缡𧝤。青泥没屐不可出，虾菜何以供晨炊。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。